paragraph_text: Bio je nastanjen domorodnim stanovništvom više od 2800 godina, a prva su europska naselja u ovom području osnovali Šveđani i Nizozemci ranih 1600-tih. Englezi su kasnije preuzeli kontrolu nad ovim područjem, nazvavši ga pokrajinom New Jersey, koja je bila dodijeljena kao kolonija siru Georgeu Carteretu i Johnu Berkeleyju, prvom barunu Berkeleyju od Strattona. U to vrijeme, naziv kolonije je preuzet od najvećeg otoka među Engleskim kanalskim otocima, Jerseyja. New Jersey je bio važno mjesto tijekom rata američke revolucije; nekoliko odlućnih bitki se ondje odvilo. Kasnije su ljudi koji su radili u tvornicama u gradovima kao što su Peterson i Trenton potpomogli događanje industrijske revolucije u 19. stoljeću. Smještaj New Jerseyja u središtu sjeveroistočnog koridora, između Bostona, New York Cityja, Philadelphije, Baltimorea i Washingtona (D.C.), potakao je brzi rast kroz procvat predgrađa 1950-tih i kasnije. Danas New Jersey ima najveću gustoću naseljenosti među ostalim saveznim državama SAD-a, i drugi po veličini prosječni dohodak.